nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o utvrđivanju cijena ukapljenog naftnog plina

### NN 59/2011 (30.5.2011.), Pravilnik o izmjenama i dopunama Pravilnika o utvrđivanju cijena ukapljenog naftnog plina

MINISTARSTVO GOSPODARSTVA, RADA I PODUZETNIŠTVA

1324

Na temelju članka 7. stavka 2. Zakona o tržištu nafte i naftnih derivata (»Narodne novine«, broj 57/06), ministar gospodarstva, rada i poduzetništva donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU CIJENA UKAPLJENOG NAFTNOG PLINA

Članak 1.

U Pravilniku o utvrđivanju cijena ukapljenog naftnog plina (»Narodne novine«, broj 147/2010) u članku 6. tablica 1. mijenja se i glasi:

Tablica 1.: PRIZNATI SEKUNDARNI TROŠKOVI

|  |  |  |  |  |
| --- | --- | --- | --- | --- |
| Indeks  UNP-a  i | Opis UNP | Oznaka UNP | Priznati sekundarni troškovi  X2,i (kn/kg) | Priznata marža  m2,i (%) |
|  | UNP za spremnike: |  |  |  |
| 1 | – smjesa | UNP PB | 1,020 | 5 |
| 2 | – propan | UNP P | 0,892 | 5 |
| 3 | – butan | UNP B | 0,851 | 5 |
|  | Smjesa UNP u bocama: |  |  |  |
| 4 | – boce sadržaja ≥ 7,5 kg | UNP PB | 2,962 | 5 |
| 5 | – boce sadržaja < 7,5 kg | UNP PB | 3,081 | 5 |
|  | Propan u bocama: |  |  |  |
| 6 | – boce sadržaja ≥ 7,5 kg | UNP P | 2,944 | 5 |
| 7 | UNP za Otto motore | UNP A | 1,800 | 5 |

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/11-01/139

Urbroj: 526-04-03-01/1-11-2

Zagreb, 25. svibnja 2011.

Ministar
mr. sc. Đuro Popijač, v. r.

Pravilnik, NN 59/2011-1324
## Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 59/2011 (30.5.2011.), Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1329

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje objavljenoj u »Narodnim novinama« broj 54 od 13. svibnja 2011. uočene su pogreške, te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« br. 54/11), u članku 1. mijenjaju se podaci na način da se šifra: »ATK: J01DC02 031« zamjenuje šifrom: »ATK: J01DC02 023«, a šifra »ATK: J01DC02 131« zamjenuje šifrom: »ATK: J01DC02 124«.

Ravnatelj
Tihomir Strizrep, dr. med., v. r.

Odluka, NN 59/2011-1329
## Ispravak Odluke o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

### NN 59/2011 (30.5.2011.), Ispravak Odluke o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1330

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje objavljenoj u »Narodnim novinama« broj 54 od 13. svibnja 2011. uočene su pogreške, te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« br. 54/11), u članku 1. pod šifrom »ATK: C03CA04 103 u stupcu 16.: »iznos doplate u kunama za orig. pakir.«, broj: »2,39« zamjenjuje se brojem: »2,48«.

Ravnatelj
Tihomir Strizrep, dr. med., v. r.

Odluka, NN 59/2011-1330
## Rješenje kojim se Maji Menićanin izdaje odobrenje za rad investicijskog savjetnika na neodređeno vrijeme

### NN 60/2011 (1.6.2011.), Rješenje kojim se Maji Menićanin izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

1334

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08,146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Maje Menićanin iz Zagreba, Šenova 5, za izdavanje odobrenja za rad investicijskog savjetnika, na sjednici održanoj 26. svibnja 2011. godine, donijela je

RJEŠENJE

1. Maji Menićanin iz Zagreba, Šenova 5, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 194.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/16

Urbroj: 326-111-11-4

Zagreb, 26. svibnja 2011.

Član Uprave
Ivan Vrljić, v. r.

Rješenje, NN 60/2011-1334
## Rješenje kojim se utvrđuje da je 31. prosinca 2010. godine prestala važiti dozvola za obavljanje poslova zastupanja u osiguranju Darinki Brajković, vlasnici obrta Fidius zastupanje u osiguranju, Vodnjan

### NN 60/2011 (1.6.2011.), Rješenje kojim se utvrđuje da je 31. prosinca 2010. godine prestala važiti dozvola za obavljanje poslova zastupanja u osiguranju Darinki Brajković, vlasnici obrta Fidius zastupanje u osiguranju, Vodnjan

HRVATSKA AGENCIJA ZA NADZOR FINANCIJSKIH USLUGA

1335

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga, u postupku nadzora nad poslovanjem Darinke Brajković iz Vodnjana, Galižana 585, vlasnice obrta Fidius zastupanje u osiguranju, Vodnjan, Galižana 585, na sjednici održanoj 26. svibnja 2011. godine donijela je

RJEŠENJE

I. Utvrđuje se da je 31. prosinca 2010. godine prestala važiti dozvola za obavljanje poslova zastupanja u osiguranju izdana 15. ožujka 2007. godine rješenjem klasa: UP/I-453-02/07-37/17, urbroj: 326-112-07-4, Darinki Brajković iz Vodnjana, Galižana 585, vlasnici obrta Fidius zastupanje u osiguranju, Vodnjan, Galižana 585.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/46

Urbroj: 326-112-11-1

Zagreb, 26. svibnja 2011.

Član Uprave
Ivan Vrljić, v. r.

Rješenje, NN 60/2011-1335
## Rješenje kojim se Mariu Puljizu daje odobrenje za obavljanje funkcije člana Uprave društva Croatia zdravstveno osiguranje d.d. Zagreb

### NN 60/2011 (1.6.2011.), Rješenje kojim se Mariu Puljizu daje odobrenje za obavljanje funkcije člana Uprave društva Croatia zdravstveno osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

1336

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nadzornog odbora društva Croatia zdravstveno osiguranje d.d. Zagreb, Miramarska 22, za izdavanje odobrenja Mariu Puljizu iz Zagreba, Kruge 9, za obavljanje funkcije člana Uprave, na sjednici održanoj 26. svibnja 2011. godine donijela je

RJEŠENJE

I. Mariu Puljizu iz Zagreba, Kruge 9, rođenom 2. lipnja 1966. godine u Imotskom, daje se odobrenje za obavljanje funkcije člana Uprave društva Croatia zdravstveno osiguranje d.d. Zagreb, Miramarska 22.

II. Izreka ovog rješenja objavit će se u »Narodnim novinama«.

Klasa: UP/I -453-02/11-30/7

Urbroj: 326-112-11-7

Zagreb, 26. svibnja 2011.

Član Uprave
Ivan Vrljić, v. r.

Rješenje, NN 60/2011-1336
## Rješenje kojim se izdaje suglasnost Raiffeisenbank Austria d.d. iz Zagreba, na imenovanje Gordana Šumanovića, za člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, na razdoblje od 6 mjeseci

### NN 60/2011 (1.6.2011.), Rješenje kojim se izdaje suglasnost Raiffeisenbank Austria d.d. iz Zagreba, na imenovanje Gordana Šumanovića, za člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, na razdoblje od 6 mjeseci

HRVATSKA AGENCIJA ZA NADZOR FINANCIJSKIH USLUGA

1337

Na temelju odredaba članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 14. stavak 5. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10), povodom zahtjeva Raiffeisenbank Austria d.d. iz Zagreba, Petrinjska 59, za izdavanje suglasnosti na imenovanje člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, Magazinska 69/V, Hrvatska agencija za nadzor financijskih usluga 26. svibnja 2011. godine donosi

RJEŠENJE

1. Izdaje se suglasnost Raiffeisenbank Austria d.d. iz Zagreba, Petrinjska 59, na imenovanje Gordana Šumanovića iz Zagreba, Kikićeva 9, za člana Uprave Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, Magazinska 69/V, na razdoblje od 6 mjeseci.

2. Izreka ovog rješenja objavit će se u »Narodnim novinama«.

Klasa: UP/I-140-01/11-31/1

Urbroj: 326-113-11-2

Zagreb, 26. svibnja 2011.

Član Uprave
Ivan Vrljić, v. r.

Rješenje, NN 60/2011-1337
## Ispravak Obvezatnih uputa broj VM VII - Obrasci za postupak izbora

### NN 60/2011 (1.6.2011.), Ispravak Obvezatnih uputa broj VM VII - Obrasci za postupak izbora

DRŽAVNO IZBORNO POVJERENSTVO REPUBLIKE HRVATSKE

1347

Nakon izvršenog pregleda teksta utvrđena je pogreška u Obvezatnim uputama broj VM VII – Obrasci za postupak izbora, objavljenim u »Narodnim novinama«, broj 58, od 27. svibnja 2011. godine te se daje

ISPRAVAK

OBVEZATNIH UPUTA BROJ VM VII – OBRASCI ZA POSTUPAK IZBORA

U Obvezatnim uputama broj VM VII – Obrasci za postupak izbora (»Narodne novine«, broj 58/11.) u obrascima:

– OVM-18 Zapisnik o radu izbornog povjerenstva za izbor članica/članova vijeća nacionalne manjine,

– OVM-19 Zapisnik o radu izbornog povjerenstva za izbor predstavnice/predstavnika nacionalne manjine,

– OVM-20 Zapisnik o radu županijskog izbornog povjerenstva za izbor članica/članova vijeća nacionalne manjine i

– OVM-21 Zapisnik o radu županijskog izbornog povjerenstva za izbor predstavnice/predstavnika nacionalne manjine

u točkama III. b) i IV. riječi: »biračkog odbora« zamjenjuju se riječima: »izbornog povjerenstva«.

Klasa: 013-07/11-02/07

Urbroj: 507-11-04

Zagreb, 31. svibnja 2011.

Predsjednik

Branko Hrvatin, dipl. iur., v. r.

Ostalo, NN 60/2011-1347
## ISPRAVAK MINIMALNE PLAĆE ZA RAZDOBLJE OD 1. LIPNJA 2011. DO 31. SVIBNJA 2012. U REPUBLICI HRVATSKOJ

### NN 60/2011 (1.6.2011.), ISPRAVAK MINIMALNE PLAĆE ZA RAZDOBLJE OD 1. LIPNJA 2011. DO 31. SVIBNJA 2012. U REPUBLICI HRVATSKOJ

DRŽAVNO IZBORNO POVJERENSTVO REPUBLIKE HRVATSKE

1348

Nakon uspoređivanja s izvornim tekstom Minimalne plaće za razdoblje od 1. lipnja 2011. do 31. svibnja 2012. u Republici Hrvatskoj, koja je objavljena u »Narodnim novinama« br. 58/11, utvrđena je tiskarska pogreška te se daje

ISPRAVAK

MINIMALNE PLAĆE ZA RAZDOBLJE OD 1. LIPNJA 2011. DO 31. SVIBNJA 2012. U REPUBLICI HRVATSKOJ

U tekstu Minimalne plaće za razdoblje od 1. lipnja 2011. do 31. svibnja 2012. u Republici Hrvatskoj datum »1. lipnja 201« zamjenjuje se ispravnim »1. lipnja 2011.«

Urbroj: 50501-11-691

Zagreb, 31. svibnja 2011.

Glavna urednica

Zdenka Pogarčić, v. r.

Ostalo, NN 60/2011-1348
## Zakon o izmjenama i dopunama Zakona o financiranju političkih aktivnosti izborne promidžbe

### NN 61/2011 (3.6.2011.), Zakon o izmjenama i dopunama Zakona o financiranju političkih aktivnosti izborne promidžbe

HRVATSKI SABOR

1356

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O FINANCIRANJU POLITIČKIH AKTIVNOSTI I IZBORNE PROMIDŽBE

Proglašavam Zakon o izmjenama i dopunama Zakona o financiranju političkih aktivnosti i izborne promidžbe, koji je Hrvatski sabor donio na sjednici 20. svibnja 2011. godine.

Klasa: 011-01/11-01/114

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O FINANCIRANJU POLITIČKIH AKTIVNOSTI I IZBORNE PROMIDŽBE

Članak 1.

U Zakonu o financiranju političkih aktivnosti i izborne promidžbe (»Narodne novine«, br. 24/11.) u članku 11. stavku 2. riječi: »Donacije u novcu uplaćuju se« zamjenjuju se riječima: »Donacije u novcu donator uplaćuje«.

U stavku 5. iza riječi: »Državnom uredu za reviziju« dodaju se riječi: » i Državnom izbornom povjerenstvu«.

Članak 2.

U članku 22. stavku 4. iza riječi: »Državnom uredu za reviziju« dodaju se riječi: »i Državnom izbornom povjerenstvu«.

Članak 3.

U članku 27. dodaje se novi stavak 1. koji glasi:

»Državno izborno povjerenstvo nadzire godišnje financijsko poslovanje i godišnje financijske izvještaje političkih stranaka, nezavisnih zastupnika, zastupnika nacionalnih manjina i nezavisnih članova predstavničkih tijela jedinica lokalne i područne (regionalne) samouprave te provodi i druge poslove iz svoje nadležnosti.«

Dosadašnji stavci 1., 2., 3., 4. i 5., postaju stavci 2., 3., 4., 5. i 6.

U dosadašnjem stavku 6., koji postaje stavak 7., riječi: »Državno izborno povjerenstvo provodi nadzor putem drugih nadležnih tijela« zamjenjuju se riječima: »U provedbi nadzora Državno izborno povjerenstvo provodi kontrolu i provjeru putem drugih nadležnih tijela«.

Dosadašnji stavak 7. briše se.

Članak 4.

U članku 41. stavku 4. i 5. iza riječi: »Državnog ureda za reviziju« stavlja se zarez i dodaju se riječi: »odnosno Državnog izbornog povjerenstva«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 013-03/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1356
## Zakon o izmjeni Obiteljskog zakona

### NN 61/2011 (3.6.2011.), Zakon o izmjeni Obiteljskog zakona

HRVATSKI SABOR

1357

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI OBITELJSKOG ZAKONA

Proglašavam Zakon o izmjeni Obiteljskog zakona, koji je Hrvatski sabor donio na sjednici 20. svibnja 2011. godine.

Klasa: 011-01/11-01/115

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENI OBITELJSKOG ZAKONA

Članak 1.

U Obiteljskom zakonu (»Narodne novine«, br. 116/03., 17/04., 136/04. i 107/07.) u članku 141. stavak 3. mijenja se i glasi:

»(3) O žalbi protiv odluke o posvojenju rješava ministarstvo nadležno za poslove socijalne skrbi.«

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 552-01/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1357
## Zakon o izmjenama Zakona o sigurnosti u željezničkom prometu

### NN 61/2011 (3.6.2011.), Zakon o izmjenama Zakona o sigurnosti u željezničkom prometu

HRVATSKI SABOR

1360

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O SIGURNOSTI U ŽELJEZNIČKOM PROMETU

Proglašavam Zakon o izmjenama Zakona o sigurnosti u željezničkom prometu, koji je Hrvatski sabor donio na sjednici 20. svibnja 2011. godine.

Klasa: 011-01/11-01/118

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA ZAKONA O SIGURNOSTI U ŽELJEZNIČKOM PROMETU

Članak 1.

U Zakonu o sigurnosti u željezničkom prometu (»Narodne novine«, br. 40/07.) u članku 1. stavku 2. umjesto zareza stavlja se točka, a riječi: »ako ovim Zakonom nije drukčije određeno« brišu se.

Članak 2.

Članak 87. mijenja se i glasi:

»(1) Inspektor pisanim rješenjem određuje zabrane, naredbe i druge mjere.

(2) Iznimno od odredbe stavka 1. ovoga članka, u slučaju poduzimanja žurnih mjera radi otklanjanja neposredne opasnosti za siguran tijek željezničkoga prometa, inspektor može rješenje donijeti i usmeno.

(3) Upravitelj infrastrukture, željeznički prijevoznik, pravna osoba koja obavlja prijevoz za vlastite potrebe, industrijska željeznica, kao i druge pravne i fizičke osobe dužne su postupiti prema rješenju inspektora u roku određenom rješenjem.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 341-06/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1360
## Zakon o izmjenama Zakona o Agenciji za regulaciju tržišta željezničkih usluga

### NN 61/2011 (3.6.2011.), Zakon o izmjenama Zakona o Agenciji za regulaciju tržišta željezničkih usluga

HRVATSKI SABOR

1361

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O AGENCIJI ZA REGULACIJU TRŽIŠTA ŽELJEZNIČKIH USLUGA

Proglašavam Zakon o izmjenama Zakona o Agenciji za regulaciju tržišta željezničkih usluga, koji je Hrvatski sabor donio na sjednici 20. svibnja 2011. godine.

Klasa: 011-01/11-01/119

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA ZAKONA O AGENCIJI ZA REGULACIJU TRŽIŠTA ŽELJEZNIČKIH USLUGA

Članak 1.

U Zakonu o Agenciji za regulaciju tržišta željezničkih usluga (»Narodne novine«, br. 79/07. i 75/09.) u članku 6. stavak 2. mijenja se i glasi:

»(2) U postupcima iz stavka 1. točke 1. ovoga članka primjenjuju se odredbe Zakona o općem upravnom postupku, a protiv rješenja koja u tim postupcima donosi Agencija žalba nije dopuštena, ali se može pokrenuti upravni spor.«.

U stavku 3. rečenica: »Sud će upravni spor po tužbi iz stavka 2. ovoga članka riješiti najkasnije u roku od šest mjeseci od dana podnošenja tužbe.« briše se.

Članak 2.

U članku 7. stavku 4. brojka: »30« zamjenjuje se brojkom: »8«.

U stavku 5. riječ: »konačna« zamjenjuje se riječju: »izvršna«.

Članak 3.

U članku 16. stavak 4. mijenja se i glasi:

»(4) Na ostala pitanja u vezi s osnivanjem i ustrojstvom Agencije koja nisu uređena ovim Zakonom primjenjuju se odredbe Zakona o ustanovama, a na sve postupke koji su predmet ovoga Zakona primjenjivat će se odredbe Zakona o općem upravnom postupku.«.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 341-01/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1361
## Zakon o izmjenama Zakona o žičarama za prijevoz osoba

### NN 61/2011 (3.6.2011.), Zakon o izmjenama Zakona o žičarama za prijevoz osoba

HRVATSKI SABOR

1362

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ŽIČARAMA ZA PRIJEVOZ OSOBA

Proglašavam Zakon o izmjenama Zakona o žičarama za prijevoz osoba, koji je Hrvatski sabor donio na sjednici 20. svibnja 2011. godine.

Klasa: 011-01/11-01/120

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA ZAKONA O ŽIČARAMA ZA PRIJEVOZ OSOBA

Članak 1.

U Zakonu o žičarama za prijevoz osoba (»Narodne novine«, br. 79/07. i 75/09.) u članku 1. stavku 3. umjesto zareza stavlja se točka, a riječi: »ako ovim Zakonom nije drugačije određeno« brišu se.

Članak 2.

Članak 67. mijenja se i glasi:

»(1) Inspektor pisanim rješenjem određuje zabrane, naredbe i druge mjere.

(2) Iznimno od odredbe stavka 1. ovoga članka, u slučaju poduzimanja žurnih mjera radi otklanjanja neposredne opasnosti za promet žičare na siguran način, inspektor može rješenje donijeti i usmeno.

(3) Upravitelj te druge pravne i fizičke osobe koje podliježu inspekcijskom nadzoru prema ovom Zakonu dužne su postupiti prema rješenju inspektora u roku određenom rješenjem.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 621-01/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1362
## Zakon o izmjenama Zakona o poštanskim uslugama

### NN 61/2011 (3.6.2011.), Zakon o izmjenama Zakona o poštanskim uslugama

HRVATSKI SABOR

1363

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O POŠTANSKIM USLUGAMA

Proglašavam Zakon o izmjenama Zakona o poštanskim uslugama, koji je Hrvatski sabor donio na sjednici 20. svibnja 2011. godine.

Klasa: 011-01/11-01/121

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA ZAKONA O POŠTANSKIM USLUGAMA

Članak 1.

U Zakonu o poštanskim uslugama (»Narodne novine«, br. 88/09.) u članku 40. stavku 1. brojka: »7.« zamjenjuje se brojkom: »6.«.

Članak 2.

Članak 41. mijenja se i glasi:

»(1) Vijeće Agencije donosi odluke većinom glasova svih članova Vijeća Agencije.

(2) Protiv odluka i drugih upravnih akata Agencije nije dopuštena žalba, ali se protiv njih može pokrenuti upravni spor.

(3) Odluke i drugi upravni akti Agencije postaju izvršni dostavom stranki. Kada je u odluci ili drugom upravnom aktu Agencije određeno da se radnja, koja je predmet izvršenja, može izvršiti u ostavljenom roku, odluka ili drugi upravni akt Agencije postaju izvršni istekom tog roka. Rok za izvršenje radnje ne može biti kraći od 15 dana.

(4) U slučaju nepostupanja prema izvršnoj odluci ili drugom upravnom aktu Agencije iz stavka 3. ovoga članka poštanski inspektor ili poštanski nadzornik može izdati prekršajni nalog ili predložiti podnošenje optužnog prijedloga radi pokretanja prekršajnog postupka, u skladu s odredbama članka 50. i 52. ovoga Zakona.«.

Članak 3.

U članku 45. stavku 5. riječ: »konačnu« briše se.

Članak 4.

Članak 54. mijenja se i glasi:

»(1) Protiv rješenja inspektora može se izjaviti žalba Povjerenstvu za žalbe pri Ministarstvu, koje imenuje Vlada Republike Hrvatske (u daljnjem tekstu: Povjerenstvo).

(2) Povjerenstvo čine tri člana od kojih je jedan predsjednik Povjerenstva. Za člana Povjerenstva može se imenovati osoba koja ima završen diplomski sveučilišni studij, ili integrirani preddiplomski i diplomski sveučilišni studij, ili specijalistički diplomski stručni studij pravne ili prometne struke te najmanje četiri godine radnog iskustva u području prava ili poštanskog prometa.

(3) Povjerenstvo donosi Poslovnik o radu.

(4) Protiv rješenja nadzornika može se izjaviti žalba Vijeću Agencije.

(5) Žalba izjavljena protiv rješenja iz stavka 1. i 4. ovoga članka ne odgađa njegovo izvršenje.«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 344-02/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1363
## Zakon o izmjenama Zakona o obavljanju geodetske djelatnosti

### NN 61/2011 (3.6.2011.), Zakon o izmjenama Zakona o obavljanju geodetske djelatnosti

HRVATSKI SABOR

1364

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBAVLJANJU GEODETSKE DJELATNOSTI

Proglašavam Zakon o izmjenama Zakona o obavljanju geodetske djelatnosti, koji je Hrvatski sabor donio na sjednici 20. svibnja 2011. godine.

Klasa: 011-01/11-01/122

Urbroj: 71-05-03/1-11-2

Zagreb, 27. svibnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O IZMJENAMA ZAKONA O OBAVLJANJU GEODETSKE DJELATNOSTI

Članak 1.

U Zakonu o obavljanju geodetske djelatnosti (»Narodne novine«, br. 152/08.) članak 5. briše se.

Članak 2.

U članku 10. stavak 2. mijenja se i glasi:

»(2) Protiv suglasnosti iz stavka 1. ovoga članka, odnosno rješenja kojim se odbija zahtjev za izdavanje te suglasnosti žalba nije dopuštena. Upravni spor pokrenut protiv navedene suglasnosti, odnosno rješenja je hitan.«.

Članak 3.

U članku 11. stavak 2. mijenja se i glasi:

»(2) Protiv rješenja o oduzimanju suglasnosti žalba nije dopuštena. Upravni spor pokrenut protiv navedenog rješenja je hitan.«.

Članak 4.

U članku 17. stavak 3. mijenja se i glasi:

»(3) Odobrenje za obavljanje poslova iz stavka 1. ovoga članka je upravni akt protiv kojeg žalba nije dopuštena. Upravni spor pokrenut protiv navedenog odobrenja je hitan.«.

Članak 5.

U članku 18. stavak 4. briše se.

U dosadašnjem stavku 5., koji postaje stavak 4. riječi: », u roku od 30 dana od dana uredno podnesene prijave,« brišu se.

Dosadašnji stavak 6. postaje stavak 5.

U dosadašnjem stavku 7. koji postaje stavak 6. riječi: »i ove poslove obavljati do donošenja odluke kojom se utvrđuje da ne ispunjava propisane uvjete« brišu se.

Dosadašnji stavak 8. koji postaje stavak 7. mijenja se i glasi:

»(7) Odluka da podnositelj prijave ispunjava propisane uvjete odnosno odluka kojom se utvrđuje da ne ispunjava propisane uvjete upravni je akt protiv kojeg žalba nije dopuštena. Upravni spor pokrenut protiv navedene odluke je hitan.«.

Dosadašnji stavak 9. postaje stavak 8.

Članak 6.

U članku 37. stavku 1. podstavku 3. riječi: »postupak upisa« zamjenjuju se riječju: »upis«.

Članak 7.

U članku 50. riječi: », ali se može pokrenuti upravni spor« brišu se.

Članak 8.

Obvezuje se Hrvatska komora ovlaštenih inženjera geodezije da u roku od šest mjeseci od dana stupanja na snagu ovoga Zakona izvrši usklađenje odredaba Statuta Hrvatske komore ovlaštenih inženjera geodezije (»Narodne novine«, br. 52/09. i 7/10.) s odredbama ovoga Zakona.

Članak 9.

Ovaj Zakon stupa na snagu osmoga dana od dana objave u »Narodnim novinama«.

Klasa: 930-01/11-01/01

Zagreb, 20. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 61/2011-1364
## Odluka o pristupanju promjeni Ustava Republike Hrvatske

### NN 61/2011 (3.6.2011.), Odluka o pristupanju promjeni Ustava Republike Hrvatske

HRVATSKI SABOR

1367

Na temelju članka 148. stavka 1. Ustava Republike Hrvatske, (»Narodne novine«, br. 56/90., 135/97., 8/98. – pročišćeni tekst, 113/00., 124/00. – pročišćeni tekst, 28/01., 41/01. – pročišćeni tekst, 55/01. – ispravak, 76/10. i 85/10. – pročišćeni tekst) Hrvatski sabor na sjednici 27. svibnja 2011. donio je

ODLUKU

O PRISTUPANJU PROMJENI USTAVA REPUBLIKE HRVATSKE

I. Pristupa se promjeni Ustava Republike Hrvatske prema Prijedlogu odluke o pristupanju promjeni Ustava Republike Hrvatske, s Prijedlogom nacrta Ustavnog zakona o izmjeni i dopunama Ustava Republike Hrvatske koji je, na temelju članka 147. Ustava Republike Hrvatske, podnijela Vlada Republike Hrvatske aktom od 21. travnja 2011. godine u dijelu kojim se predlaže da se prava hrvatskih branitelja uređuju ustavnim zakonom koji se donosi po postupku za donošenje organskih zakona dvotrećinskom većinom glasova.

II. Sukladno odredbi članka 57. stavka 1. podstavka 3. i 4. Poslovnika Hrvatskoga sabora, Odbor za Ustav, Poslovnik i politički sustav će, na temelju i u okviru Prijedloga odluke o pristupanju promjeni Ustava Republike Hrvatske iz točke I. ove Odluke i provedene rasprave u Hrvatskom saboru, podnijeti Hrvatskom saboru Prijedlog za utvrđivanje Nacrta Ustavnog zakona o izmjeni i dopunama Ustava Republike Hrvatske.

III. Ova Odluka objavit će se u »Narodnim novinama«.

Klasa: 012-02/11-01/03

Zagreb, 27. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Odluka, NN 61/2011-1367
## Odluka o sudjelovanju pripadnika Oružanih snaga Republike Hrvatske u mirovnoj operaciji NATO-a "UNIFIED PROTECTOR"

### NN 61/2011 (3.6.2011.), Odluka o sudjelovanju pripadnika Oružanih snaga Republike Hrvatske u mirovnoj operaciji NATO-a "UNIFIED PROTECTOR"

HRVATSKI SABOR

1368

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.) na prijedlog Vlade Republike Hrvatske, uz prethodnu suglasnost Predsjednika Republike Hrvatske, Hrvatski sabor na sjednici 27. svibnja 2011., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI NATO-a »UNIFIED PROTECTOR«

I.

U mirovnu operaciju NATO-a »UNIFIED PROTECTOR« u 2011. i 2012. godini upućuju se u Zrakoplovno operativno središte Poggio Renatico u Italiji do dva pripadnika Oružanih snaga Repub-like Hrvatske, uz mogućnost rotacije.

II.

Vlada Republike Hrvatske utvrdit će trajanje rotacije, broj i organizacijsku strukturu pripadnika Oružanih snaga Republike Hrvatske iz točke I. ove Odluke, za svaku rotaciju.

III.

Obvezuje se Vlada Republike Hrvatske da, po završetku sudjelovanja pripadnika Oružanih snaga Republike Hrvatske u mirovnoj operaciji iz točke I. ove Odluke, podnese izvješće Hrvatskom saboru.

IV.

Ova Odluka stupa na snagu danom objave u »Narodnim novinama«.

Klasa: 004-01/11-01/04

Zagreb, 27. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Odluka, NN 61/2011-1368
## Odluka o sudjelovanju pripadnika Oružanih snaga Republike Hrvatske u mirovnoj operaciji NATO-a na Kosovu (KFOR)

### NN 61/2011 (3.6.2011.), Odluka o sudjelovanju pripadnika Oružanih snaga Republike Hrvatske u mirovnoj operaciji NATO-a na Kosovu (KFOR)

HRVATSKI SABOR

1369

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.) na prijedlog Vlade Republike Hrvatske uz prethodnu suglasnost Predsjednika Republike Hrvatske, Hrvatski sabor na sjednici 27. svibnja 2011., donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U MIROVNOJ OPERACIJI NATO-a NA KOSOVU (KFOR)

I.

U mirovnu operaciju NATO-a na Kosovu (KFOR) upućuje se u 2011. i 2012. godini do 25 pripadnika Oružanih snaga Republike Hrvatske s dva helikoptera Hrvatskog ratnog zrakoplovstva i protuzračne obrane, uz mogućnost rotacije.

II.

Vlada Republike Hrvatske utvrdit će trajanje rotacije, broj i organizacijsku strukturu pripadnika Oružanih snaga Republike Hrvatske iz točke I. ove Odluke, za svaku rotaciju.

III.

Obvezuje se Vlada Republike Hrvatske da, po završetku sudjelovanja Oružanih snaga Republike Hrvatske u mirovnoj operaciji iz točke I. ove Odluke, podnese izvješće Hrvatskom saboru.

IV.

Ovom Odlukom stavlja se izvan snage Odluka o sudjelovanju Oružanih snaga Republike Hrvatske u mirovnoj operaciji NATO-a na Kosovu (KFOR) (»Narodne novine«, br. 85/08.).

V.

Ova Odluka stupa na snagu danom objave u »Narodnim novinama«.

Klasa: 004-01/11-01/03

Zagreb, 27. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Odluka, NN 61/2011-1369
## Odluka o sudjelovanju pripadnika Oružanih snaga Republike Hrvatske na dužnostima u zapovjedništvima, stožerima i drugim tijelima NATO-a u mirovnim misijama ili operacijama pod vodstvom NATO-a

### NN 61/2011 (3.6.2011.), Odluka o sudjelovanju pripadnika Oružanih snaga Republike Hrvatske na dužnostima u zapovjedništvima, stožerima i drugim tijelima NATO-a u mirovnim misijama ili operacijama pod vodstvom NATO-a

HRVATSKI SABOR

1370

Na temelju članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02. i 92/10.) na prijedlog Vlade Republike Hrvatske, uz prethodnu suglasnost Predsjednika Republike Hrvatske, Hrvatski sabor na sjednici 27. svibnja 2011., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE NA DUŽNOSTIMA U ZAPOVJEDNIŠTVIMA, STOŽERIMA I DRUGIM TIJELIMA NATO-a U MIROVNIM MISIJAMA ILI OPERACIJAMA POD VODSTVOM NATO-a

I.

Pripadnici Oružanih snaga Republike Hrvatske koji su na dužnostima u zapovjedništvima, stožerima i drugim tijelima NATO-a mogu se u 2011., 2012. i 2013. godini, po potrebi službe, uputiti u mirovne misije ili operacije pod vodstvom NATO-a na zadaće koje su u okviru poslova koje obavljaju na svojim dužnostima u zapovjedništvu, stožeru ili drugom tijelu NATO-a.

U mirovne misije ili operacije pod vodstvom NATO-a može se istovremeno uputiti najviše deset pripadnika Oružanih snaga Repub-

like Hrvatske iz stavka 1. ove točke.

II.

Ovlašćuje se Vlada Republike Hrvatske da, u slučaju potrebe upućivanja pripadnika Oružanih snaga Republike Hrvatske iz točke I. ove Odluke u mirovne misije ili operacije pod vodstvom NATO-a, donese odluku kojom će utvrditi upućivanje i trajanje upućivanja pripadnika Oružanih snaga Republike Hrvatske.

Pripadnike Oružanih snaga Republike Hrvatske iz stavka 1. ove točke u mirovne misije ili operacije pod vodstvom NATO-a upućuje Predsjednik Republike Hrvatske, kao vrhovni zapovjednik Oružanih snaga Republike Hrvatske.

III.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske iz točke I. ove Odluke u mirovnim misijama i operacijama pod vodstvom NATO-a.

IV.

Ova Odluka stupa na snagu danom objave u »Narodnim novinama«.

Klasa: 004-01/11-01/05

Zagreb, 27. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Odluka, NN 61/2011-1370
## Odluka o postavljenju Filipa Vučka za izvanrednog i opunomoćenog veleposlanika Republike Hrvatske pri Suverenom Viteškom redu od Malte, sa sjedištem u Vatikanu

### NN 61/2011 (3.6.2011.), Odluka o postavljenju Filipa Vučka za izvanrednog i opunomoćenog veleposlanika Republike Hrvatske pri Suverenom Viteškom redu od Malte, sa sjedištem u Vatikanu

PREDSJEDNIK REPUBLIKE HRVATSKE

1371

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke 11. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/43, urbroj: 50304/2-11-03 od 28. travnja 2011., kojim je predsjednica Vlade Republike Hrvatske dala prethodni supotpis, donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Filip Vučak, izvanredni i opunomoćeni veleposlanik Republike Hrvatske pri Svetoj Stolici, sa sjedištem u Vatikanu, postavlja se i za izvanrednog i opunomoćenog veleposlanika Republike Hrvatske pri Suverenom Viteškom redu od Malte, sa sjedištem u Vatikanu.

Ova Odluka stupa na snagu danom donošenja.

Klasa: 018-07/11-02/01

Urbroj: 71-05-03/1-11-3

Zagreb, 27. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 61/2011-1371
## Izmjene Poslovnika državnog odvjetništva

### NN 61/2011 (3.6.2011.), Izmjene Poslovnika državnog odvjetništva

MINISTARSTVO PRAVOSUĐA

1372

Na temelju članka 28. stavka 2. Zakona o državnom odvjetništvu (»Narodne novine« br. 76/09, 153/09, 116/10 i 145/10), na prijedlog Glavnog državnog odvjetnika Republike Hrvatske, ministar pravosuđa donosi

IZMJENE

POSLOVNIKA DRŽAVNOG ODVJETNIŠTVA

Članak 1.

U Poslovniku državnog odvjetništva (»Narodne novine«, broj 156/09) članak 13. mijenja se i glasi:

»Članak 13.

Sjednicama kolegija predsjedava državni odvjetnik.

Kada kolegij državnog odvjetništva daje mišljenja o obnašanju državnoodvjetničke dužnosti povodom prigovora u postupku ocjenjivanja, mišljenja o kandidatima za zamjenike državnog odvjetnika i mišljenja o kandidatima za državne odvjetnike, kolegiju predsjedava zamjenik državnog odvjetnika koji po godišnjem rasporedu poslova zamjenjuje državnog odvjetnika.

Kolegij o pitanjima iz svoje nadležnosti odlučuje javnim glasovanjem većinom glasova prisutnih članova, ako ovim Poslovnikom nije propisano drukčije.

Odluku o prigovoru o osnovanosti odbačaja kaznene prijave Kolegij Ureda za suzbijanje korupcije i organiziranog kriminaliteta donosi tajnim glasovanjem. Odluka se donosi natpolovičnom većinom glasova svih članova Kolegija.«

Članak 2.

Ove Izmjene Poslovnika državnog odvjetništva stupaju na snagu danom objave u »Narodnim novinama«.

Klasa: 710-01/11-02/8

Urbroj: 514-02-01-11-4

Zagreb, 26. svibnja 2011.

Ministar
Dražen Bošnjaković, v. r.

Izmjene i dopune, NN 61/2011-1372
## Odluka o imenovanju sudaca Županijskog suda u Slavonskom Brodu

### NN 61/2011 (3.6.2011.), Odluka o imenovanju sudaca Županijskog suda u Slavonskom Brodu

DRŽAVNO SUDBENO VIJEĆE

1375

Na temelju članka 12. alineja 1. Zakona o Državnom sudbenom vijeću (»Narodne novine« br. 58/93, 49/99, 31/00, 107/00, 129/00, 59/05, 150/05 i 153/09 – u daljnjem dijelu teksta ZDSV) Državno sudbeno vijeće je na 7. sjednici, održanoj 12. svibnja 2011. donijelo

ODLUKU

O IMENOVANJU SUDACA

Za suce Županijskog suda u Slavonskom Brodu imenuju se

MARIJA BALENOVIĆ, sutkinja Općinskog suda u Požegi

BRANKA RIBIČIĆ, sutkinja Općinskog suda u Požegi

MILE SOLDO, sudac Općinskog suda u Požegi.

Imenovani kandidati stupit će na dužnost 1. srpnja 2011.

Broj: IS-13/10

Zagreb, 12. svibnja 2011.

Predsjednik
Ranko Marijan, v. r.

Odluka, NN 61/2011-1375
## Odluka o imenovanju predsjednika Prekršajnog suda u Makarskoj

### NN 61/2011 (3.6.2011.), Odluka o imenovanju predsjednika Prekršajnog suda u Makarskoj

DRŽAVNO SUDBENO VIJEĆE

1376

Na temelju članka 80. stavka 1. Zakona o Državnom sudbenom vijeću (»Narodne novine« br. 116/10) Državno sudbeno vijeće je na 4. sjednici održanoj 14. travnja 2011., donijelo

ODLUKU

O IMENOVANJU PREDSJEDNIKA SUDA

Za predsjednika Prekršajnog suda u Makarskoj imenuje se:

ANTUN FAGARAZZI, sudac Prekršajnog suda u Splitu, s danom 10. svibnja 2011. godine, na vrijeme od četiri godine.

Broj: IPS-14/11

Zagreb, 27. travnja 2011.

Predsjednik

Ranko Marijan, v. r.

Odluka, NN 61/2011-1376
## Odluka o imenovanju predsjednice Prekršajnog suda u Belom Manastiru

### NN 61/2011 (3.6.2011.), Odluka o imenovanju predsjednice Prekršajnog suda u Belom Manastiru

DRŽAVNO SUDBENO VIJEĆE

1377

Na temelju članka 80. stavka 1. Zakona o Državnom sudbenom vijeću (»Narodne novine« br. 116/10) Državno sudbeno vijeće je na 4. sjednici održanoj 14. travnja 2011., donijelo

ODLUKU

O IMENOVANJU PREDSJEDNICE SUDA

Za predsjednicu Prekršajnog suda u Belom Manastiru imenuje se:

RENATA KUNA, sutkinja Prekršajnog suda u Belom Manastiru, s danom 10. svibnja 2011. godine, na vrijeme od četiri godine.

Broj: IPS-40/11

Zagreb, 27. travnja 2011.

Predsjednik

Ranko Marijan, v. r.

Odluka, NN 61/2011-1377
## Odluka o imenovanju predsjednice Prekršajnog suda u Gospiću

### NN 61/2011 (3.6.2011.), Odluka o imenovanju predsjednice Prekršajnog suda u Gospiću

DRŽAVNO SUDBENO VIJEĆE

1378

Na temelju članka čl. 80. stavka 1. Zakona o Državnom sudbenom vijeću (»Narodne novine« br. 116/10) Državno sudbeno vijeće je na 4. sjednici održanoj 14. travnja 2011., donijelo

ODLUKU

O IMENOVANJU PREDSJEDNICE SUDA

Za predsjednicu Prekršajnog suda u Gospiću imenuje se:

RADMILA RENDULIĆ, sutkinja Prekršajnog suda u Gospiću, s danom 10. svibnja 2011. godine, na vrijeme od četiri godine.

Broj: IPS-6/11

Zagreb, 27. travnja 2011.

Predsjednik

Ranko Marijan, v. r.

Odluka, NN 61/2011-1378
## Odluka o imenovanju predsjednice Prekršajnog suda u Splitu

### NN 61/2011 (3.6.2011.), Odluka o imenovanju predsjednice Prekršajnog suda u Splitu

DRŽAVNO SUDBENO VIJEĆE

1379

Na temelju članka 80. stavka 1. Zakona o Državnom sudbenom vijeću (»Narodne novine« br. 116/10) Državno sudbeno vijeće je na 4. sjednici održanoj 14. travnja 2011. donijelo

ODLUKU

O IMENOVANJU PREDSJEDNICE SUDA

Za predsjednicu Prekršajnog suda u Splitu imenuje se:

ANA BELIĆ RADOVANI sutkinja Prekršajnog suda u Splitu, s danom 10. svibnja 2011. na vrijeme od četiri godine.

Broj: IPS-22/11

Zagreb, 27. travnja 2011.

Predsjednik

Ranko Marijan, v. r.

Odluka, NN 61/2011-1379
## Pravilnik o izmjenama Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 61/2011 (3.6.2011.), Pravilnik o izmjenama Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1380

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 22. sjednici održanoj 24. svibnja 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O IZMJENAMA PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10. 1/11., 6/11., 48/11., 50/11. i 54/11.) u tablici iz članka 10. stavka 1. podaci pod rednim bojem 14. mijenjaju se glase:

»

|  |  |  |  |
| --- | --- | --- | --- |
| Red.  Broj | Vrsta zdravstvene djelatnosti | Kadrovski normativ tima/ oblik provođenja HM-e | Standardni broj osiguranika osoba/stanovnika |
| 0 | 1 | 2 | 3 |
| 14. | Sanitetski prijevoz | 1 med. sestra/med. tehničar  2 vozača |  |

«.

Članak 2.

Članak 10.a mijenja se i glasi:

»U djelatnosti sanitetskog prijevoza utvrđuje se broj timova po županiji/Gradu Zagrebu kako slijedi:

»

|  |  |
| --- | --- |
| Županija/Grad Zagreb | Broj timova |
| Bjelovarsko-bilogorska | 8 |
| Međimurska | 4 |
| Dubrovačko-neretvanska | 8 |
| Ličko-senjska | 6 |
| Karlovačka | 10 |
| Koprivničko-križevačka | 7 |
| Krapinsko-zagorska | 10 |
| Osječko-baranjska | 17 |
| Istarska | 15 |
| Požeško-slavonska | 4 |
| Primorsko-goranska | 16 |
| Sisačko-moslavačka | 15 |
| Brodsko-posavska | 8 |
| Splitsko-dalmatinska | 24 |
| Šibensko-kninska | 6 |
| Varaždinska | 10 |
| Vukovarsko-srijemska | 10 |
| Virovitičko-podravska | 6 |
| Zadarska | 10 |
| Grad Zagreb | 27 |
| Zagrebačka županija | 19 |
| Ukupno | 240 |

«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/ 78

Urbroj: 338-01-01-11-1

Zagreb, 24. svibnja 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 61/2011-1380
## Odluka o izmjeni Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 61/2011 (3.6.2011.), Odluka o izmjeni Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1382

Na osnovi odredbi članka 17. stavka 6. Zakona o obveznom zdravstvenom osiguranju (»Narodne novine« 150/08., 94/09., 153/09., 71/10. i 139/10.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 08/11.) Upravno vijeće Hrvatskog zavoda za zdravstveno osiguranje na 22. sjednici održanoj 24. svibnja 2011. godine donijelo je

ODLUKU

O IZMJENI ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 69/10., 83/10., 131/10., 1/11. i 54/11.) u Osnovnoj listi lijekova iz članka 2. stavka 6:

– dodaje se nova šifra anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima i pripadajućim smjernicama:

»

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Šifra ATK | Oznake | Nezaštićeno ime (generičko ime)-INN | DDD i jed.mj. | Cijena u  kn za DDD | Način primjene | Proizvođač | Zaštićeno ime lijeka | Oblik, jačina pakiranje lijeka | Cijena u kn za jed. oblika (kom.) | Cijena u kn za orig. pakiranje | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. |
| V091X04 051 | + | fludeoksiglukoza (18F) | – | – | P |  |  |  |  |  |  |

«

Članak 2.

Ova Odluka stupa na snagu petnaestog dana od dana objave u »Narodnim novinama«.

Klasa: 025-04/10-01/80

Urbroj: 338-01-01-11-1

Zagreb, 24. svibnja 2011.

Predsjednik

Upravnog vijeća Hrvatskog zavoda

za zdravstveno osiguranje

mr. Dražen Jurković, dr. med., v. r.

Odluka, NN 61/2011-1382
## Odluka o raspisivanju dopunskih izbora za članove Općinskog vijeća Općine Zemunik Donji

### NN 62/2011 (6.6.2011.), Odluka o raspisivanju dopunskih izbora za članove Općinskog vijeća Općine Zemunik Donji

VLADA REPUBLIKE HRVATSKE

1383

Na temelju članka 20. Ustavnog zakona o pravima nacionalnih manjina (»Narodne novine«, br. 155/2002, 47/2010 i 80/2010), članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 9.b Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 2. lipnja 2011. godine donijela

ODLUKU

O RASPISIVANJU DOPUNSKIH IZBORA ZA ČLANOVE OPĆINSKOG VIJEĆA OPĆINE ZEMUNIK DONJI

I.

Raspisuju se dopunski izbori za dva predstavnika srpske nacionalne manjine u Općinskom vijeću Općine Zemunik Donji.

II.

Za dan provedbe dopunskih izbora određuje se nedjelja, 10. srpnja 2011. godine.

III.

Ova Odluka stupa na snagu danom objave u »Narodnim novinama«.

Klasa: 015-01/11-09/05

Urbroj: 5030106-11-1

Zagreb, 2. lipnja 2011.

Predsjednica

Jadranka Kosor, dipl. iur., v. r.

Odluka, NN 62/2011-1383
## Odluka o davanju suglasnosti na Statut Hrvatskih voda

### NN 62/2011 (6.6.2011.), Odluka o davanju suglasnosti na Statut Hrvatskih voda

VLADA REPUBLIKE HRVATSKE

1384

Na temelju članka 191. stavka 2. Zakona o vodama (»Narodne novine«, broj 153/2009), Vlada Republike Hrvatske je na sjednici održanoj 26. svibnja 2011. godine donijela

ODLUKU

O DAVANJU SUGLASNOSTI NA STATUT HRVATSKIH VODA

I.

Daje se suglasnost na Statut Hrvatskih voda, koji je Upravno vijeće Hrvatskih voda donijelo na 24. sjednici održanoj 20. svibnja 2011. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/11-02/04

Urbroj: 5030125-11-1

Zagreb, 26. svibnja 2011.

Predsjednica

Jadranka Kosor, dipl. iur., v. r.

Odluka, NN 62/2011-1384
## Pravilnik o izmjeni Pravilnika o prehrambenim aditivima

### NN 62/2011 (6.6.2011.), Pravilnik o izmjeni Pravilnika o prehrambenim aditivima

MINISTARSTVO POLJOPRIVREDE, RIBARSTVA I RURALNOG RAZVOJA

1389

Na temelju članka 15. stavka 2. podstavka 4. Zakona o hrani (»Narodne novine«, broj 46/07) ministar zdravstva i socijalne skrbi uz suglasnost ministra poljoprivrede, ribarstva i ruralnog razvoja, donosi

PRAVILNIK

O IZMJENI PRAVILNIKA O PREHRAMBENIM ADITIVIMA

Članak 1.

U Pravilniku o prehrambenim aditivima (»Narodne novine«, broj 62/10) članak 46. mijenja se i glasi:

»(1) Subjekti u poslovanju s hranom koji posluju s hranom koja u sebi sadrži aditive, moraju uskladiti svoje poslovanje s odredbama ovoga Pravilnika najkasnije do 31. prosinca 2011. godine.

(2) Hrana koja u sebi sadrži aditive i koja je stavljena na tržište prije 31. prosinca 2011. godine, može se nalaziti na tržištu do isteka roka trajanja, ako je stavljena na tržište sukladno Pravilniku o prehrambenim aditivima (»Narodne novine«, broj 81/08).«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-02/27

Urbroj: 534-7-1-1/3-11-01

Zagreb, 15. travnja 2011.

Potpredsjednik Vlade i

ministar zdravstva i socijalne skrbi

mr. Darko Milinović, dr. med., v. r.

Pravilnik, NN 62/2011-1389